	
	    Budapest Főváros Önkormányzata


	
	    

	
	Pénzügyi Főpolgármester-helyettes 
valamint    
Városfejlesztési Főpolgármester-helyettes

	*1000078849959*
	*1000078849959*
	ikt. szám:
	FPH061 /3975 - 14 /2016
	
	tárgy:
Javaslat a FŐKERT Nonprofit Zrt-vel kötött 2015. évi Zöldfelületi Közszolgáltatási Szerződés teljesítéséről szóló beszámoló elfogadására

	
	előkészítő:
	Városigazgatóság Főosztály

	
	egyeztetésre megküldve:
A Fővárosi Közgyűlés állandó bizottságai és tanácsnoka részére



[image: fejlec_ff_0b.png]


Előterjesztés				
a Közgyűlés részére

Tisztelt Közgyűlés!

Jelen előterjesztés a FŐKERT Fővárosi Kertészeti Nonprofit Zrt. (a továbbiakban: Közszolgáltató) 2015. évi közszolgáltatási kötelezettségeinek teljesítéséről szóló beszámolójának és kompenzáció elszámolásának elfogadására tesz javaslatot.

A Fővárosi Közgyűlés 180/2009. (II. 26.) Főv. Kgy. sz. határozatával jóváhagyta és megkötötte a Közszolgáltató Közszolgáltatási Keretszerződését.

A Keretszerződés 7.6. pontjában foglaltak szerint a Közszolgáltató köteles – a közszolgáltatási kötelezettségek teljesítéséről évente, a végleges éves elszámolással egyidejűleg – Budapest Főváros Önkormányzatát (a továbbiakban: Önkormányzat) tájékoztatni, az előző évi Kompenzációról elszámolni.

A BDO Magyarország Könyvvizsgáló Kft. Független könyvvizsgálói jelentést készített, amelyben összesítő tájékoztatást nyújt a FŐKERT Nonprofit Zrt. tulajdonosa részére. 
A Közszolgáltató 2015. december 31-i éves beszámolójának tartalma:
· Független könyvvizsgálói jelentés;
· Éves beszámoló a 2015. üzleti évről, valamint Kiegészítő Melléklet a 2015. évi éves Beszámolóhoz;
· Üzleti jelentés 2015. évről és
· Közhasznú Beszámoló 2015. évről (1. sz. melléklet)

Zöldfelületi közszolgáltatás 2015. évi kompenzáció elszámolása:
A Közszolgáltató az auditált adatok alapján elszámolt az előző évi Kompenzáció összegével. 
A Monitoring - Controlling Referatúra áttekintette – a Társaság által az éves beszámolóval egyidejűleg összeállított - „FŐKERT Nonprofit Zrt. Közhasznú Beszámoló 2015. évről” c. jelentését, - mellyel kapcsolatos kérdéseire a Társaság gazdasági igazgatója adott választ 2016. június 30-án. A válaszok birtokában a Referatúra által összeállított véleményt az előterjesztés 2/A sz. melléklete tartalmazza.  

A FŐKERT Nonprofit Zrt. a 2015. évről szóló Közhasznú Beszámoló szerinti alulkompenzáció (349 342 ezer Ft) összegéből 346 951 ezer Ft megtérítését kéri, amely a következő két nagy tétel ből áll (2/D melléklet):

1. A 2015. nyarán történt vis maior események (szélvihar, felhőszakadás stb.) utáni kárelhárítás és helyreállítás költségei 169 641 ezer Ft összegben, mely összegből a migráns helyzet kezelése kapcsán 4 950 ezer Ft már megtérítésre került. (2/C melléklet)
(A vis maior kár enyhítésére a Fővárosi Önkormányzat pályázatot nyújtott be, melynek elbírálása folyamatban van.) A kárelhárítás, helyreállítás elvégzése a  FŐKERT Nonprofit Zrt-vel kötött 2015. évi Zöldfelületi Közszolgáltatási Szerződés 7. 1. pontja alapján megrendelt többletszolgáltatásnak minősül.[footnoteRef:1] [1:  7. 1. Felek megállapodnak, hogy az Önkormányzat  az 1. sz. mellékletben meghatározott Szolgáltatási szinten felül a Közszolgáltatótól az előre nem tervezhető vis maior események, helyzetek kezelése, elhárítása, balesetveszély elhárítás, parkrongálás helyreállítás érdekében az Önkormányzat Általános tartalékkerete terhére a Keretszerződés 5.1. pontjában hivatkozott, 1. sz. mellékletében megjelölt szolgáltatásokból a Fővárosi Közgyűlés döntése alapján többletszolgáltatást rendelhet meg.] 

[bookmark: _GoBack]A vis maior helyzet jellegéből adódóan, mivel a balesetveszély-elhárítás illetve a kárelhárítás azonnali beavatkozást igényelt, a FŐKERT Nonprofit Zrt. a Közgyűlés döntése nélkül elkezdte a károk felszámolását és a helyreállítást. A helyreállítási munkák 2015 szeptember-október hónapokban fejeződtek be. Fentiekre való tekintettel a vis maiorral kapcsolatos költségek elszámolását a társaság az éves közhasznú beszámolójában ismerteti. 
2. 2010 és 2013 közötti időszakra a XIX. ker. Önkormányzat által utólagosan kivetett ingatlanadó összege 177 310 ezer Ft – ennek részletes bemutatása a 2/B sz. mellékletben található.

Figyelembe véve a korábban kifizetett 4 950 ezer Ft-ot jelenleg összesen 346 951 ezer - 4 950 ezer = 342 001 ezer Ft kifizetése szükséges. 
A Társaság közhasznú beszámolójában kimutatott alulkompezációhoz (349 342 ezer Ft) képest a különbözet (2 391 ezer) megtérítését a Társaság nem kéri. 

Tekintettel arra, hogy ezen tételek a társaságnál előre nem tervezett kiadásként jelentkeztek, a FŐKERT Nonprofit Zrt. 2015. évi Közhasznú Beszámolójának megfelelően az alulkompenzáltsági igény elfogadását javasoljuk.



Kérem a Tisztelt Közgyűlést az előterjesztés megtárgyalására és a döntési javaslatok jóváhagyására.



Döntési javaslat
A Fővárosi Közgyűlés úgy dönt, hogy:


elfogadja a Fővárosi Kertészeti Zártkörűen Működő Nonprofit Részvénytársaság 2015. évi közszolgáltatási kötelezettségeinek teljesítéséről szóló beszámolóját és kompenzáció elszámolását jelen előterjesztés 1. sz. melléklete szerinti tartalommal, 342 001 ezer Ft alulkompenzációs igénnyel.


a Fővárosi Kertészeti Zártkörűen Működő Nonprofit Részvénytársaság 2015. évi közszolgáltatási tevékenység alulkompenzáció fedezetének biztosítása céljából csökkenti a „930001 Általános tartalék” cím kiadási, azon belül a tartalékok előirányzatát 342 001 ezer Ft-tal, ezzel egyidejűleg tervbe veszi azonos összeggel a „814101 Fővárosi Kertészeti Nonprofit Zrt.” cím kiadási azon belül az egyéb működési támogatások áht-n kívülre és az  EU-nak előirányzatának megemelését. 


Felkéri a főpolgármestert, hogy az előirányzat módosításról szóló előzetes döntést vezesse át a költségvetési rendeleten.

határidő:a költségvetési rendelet következő módosítása
felelős: 	főpolgármester

Döntéshozatal módja: az 1. és 2. határozati javaslat elfogadásához minősített, a 3. határozati javaslathoz egyszerű szavazattöbbség szükséges.


Budapest, 2016. október
	

		
dr. Bagdy Gábor József
főpolgármester-helyettes

	
	
dr. Szeneczey Balázs
főpolgármester-helyettes

2/A Főjegyzői Iroda Monitoring-Controlling referatúra összegző véleménye
2/B A 2010 és 2013 közötti utólagosan kivetett ingatlanadó kötelezettség 
2/C A vis maior kárelhárítás és helyreállítás költségeinek részletes bemutatása
2/D A FŐKERT Nonprofit Zrt. nyilatkozata




image1.png




